b'\n_START_ARTICLE_\nBilly Ray Cyrus\n_START_SECTION_\nZgodnje \xc5\xbeivljenje\n_START_PARAGRAPH_\nBilly Ray Cyrus se je kot William Ray Cyrus rodil v Flatwoodsu, Kentucky, Zdru\xc5\xbeene dr\xc5\xbeave Amerike kot sin Rona Cyrusa, politika in njegove \xc5\xbeene Ruth Ann Casto. Njegov dedek je bil binko\xc5\xa1tni\xc5\xa1ki duhovnik. Med odra\xc5\xa1\xc4\x8danjem je bil obkro\xc5\xbeen z bluegrass in gospel glasbo, ki jo je imela rada njegova dru\xc5\xbeina. Njegov o\xc4\x8de, desni\xc4\x8dar, je igral kitaro. Billy Ray Cyrus je bil levi\xc4\x8dar. Posku\xc5\xa1al je igrati na kitaro svojega o\xc4\x8deta, vendar mu to nikoli ni uspelo. Billy Ray Cyrus se je \xc5\xa1olal na kolid\xc5\xbeu Georgetown College v Kentuckyju s \xc5\xa1tipendijo, ki si jo je prislu\xc5\xbeil z igranjem ko\xc5\xa1arke, vendar se je kasneje odlo\xc4\x8dil, da se bo raje posvetil svoji glasbeni karieri. Od leta 1980 do leta 1990 je igral v raznih barih, nato pa je dobil pogodbo z zalo\xc5\xbebo Mercury Nashville Records.\n_START_SECTION_\nLeta z zalo\xc5\xbebo Mercury Records\n_START_PARAGRAPH_\nMed tem, ko se je trudil skleniti pogodbo s katero izmed zalo\xc5\xbeb v Los Angelesu, Kalifornija, so Billyja Rayja Cyrusa ozna\xc4\x8dili za\xc2\xa0\xc2\xbbpreve\xc4\x8d country\xc2\xab\xc2\xa0za Los Angeles in\xc2\xa0\xc2\xbbpreve\xc4\x8d rock\xc2\xab\xc2\xa0za Nashville. Kakorkoli \xc5\xbee, leta 1990 je kon\xc4\x8dno dobil pogodbo z zalo\xc5\xbebo PolyGram/Mercury. Za tem je za\xc4\x8del s pisanjem in snemanjem pesmi za svoj prvi glasbeni album, ki je kasneje iz\xc5\xa1el leta 1992._NEWLINE_Album Some Gave All je iz\xc5\xa1el leta 1992. Album je postal velika uspe\xc5\xa1nica in prodal veliko kopij izvoda. Pristal je na vrhu lestvic Billboard Top Country Albums, Billboard 200, Canadian Country Albums chart, Canadian Albums Chart in na drugih lestvicah v mnogih razli\xc4\x8dnih dr\xc5\xbeavah. \xc5\xa0tirje singli iz albuma so se uvrstili med najbolj\xc5\xa1ih \xc5\xa1tirideset na lestvici Hot Country Singles & Tracks od leta 1992 do leta 1993; vklju\xc4\x8dno z naslovno pesmijo. Najuspe\xc5\xa1nej\xc5\xa1a pesem na albumu je bila\xc2\xa0\xc2\xbbAchy Breaky Heart\xc2\xab. Dosegla je prvo mesto na lestvici Hot Country Singles & Tracks in bila tudi velika uspe\xc5\xa1nica na lestvici Billboard Hot 100, kjer je dosegla \xc4\x8detrto mesto. To je bila edina pesem, ki se je uvrstila na sam vrh te lestvice, kljub temu pa so bile uspe\xc5\xa1ne tudi naslednje pesmi:\xc2\xa0\xc2\xbbCould\'ve Been Me\xc2\xab, ki je dosegla drugo mesto;\xc2\xa0\xc2\xbbWher\'m I Gonna Live?\xc2\xab\xc2\xa0s triindvajsetim mestom; in\xc2\xa0\xc2\xbbShe\'s Not Cryin\' Anymore\xc2\xab\xc2\xa0na \xc5\xa1estem mestu._NEWLINE_Album Some Gave All si je v Zdru\xc5\xbeenih dr\xc5\xbeavah Amerike leta 1996 devetkrat priboril platninasto certifikacijo in prodal ve\xc4\x8d kot 20 milijonov kopij izvodov po vsem svetu._NEWLINE_Leta 1993 je Billy Ray Cyrus v sodelovanju z zalo\xc5\xbebo Mercury Records hitro izdal svoj drugi glasbeni album, It Won\'t Be the Last. Album je vseboval \xc5\xa1tiri single, a le trije so se uvrstili med najbolj\xc5\xa1ih \xc5\xa1tirideset pesmi na raznih lestvicah. Na lestvici Country charts je album dosegel prvo, na lestvici Billboard 200 pa tretje mesto. Pri koncu leta je albumu It Won\'t Be the Last organizacija RIAA dodelila platninasto certifikacijo. Najvi\xc5\xa1je uvr\xc5\xa1\xc4\x8deni singl in hkrati tudi glavni singl v albumu,\xc2\xa0\xc2\xbbIn the Heart of a Woman\xc2\xab, je dosegel tretje mesto, pesem\xc2\xa0\xc2\xbbSomebody New\xc2\xab\xc2\xa0deveto, singl\xc2\xa0\xc2\xbbWords By Heart\xc2\xab\xc2\xa0dvanajsto in\xc2\xa0\xc2\xbbTalk Some\xc2\xab\xc2\xa0triin\xc5\xa1estdeseto mesto._NEWLINE_Njegov tretji glasbeni album, Storm in the Heartland, je iz\xc5\xa1el leta 1994. Ta album je bil zadnji album, ki ga je Billy Ray Cyrus posnel v sodelovanju z zalo\xc5\xbebo PolyGram, saj je slednja propadla v letu 1995. Storm in the Heartland sicer ni bil tako uspe\xc5\xa1en kot njegovi predhodniki, vendar se je vseeno uvrstil na enajsto mesto lestvice Country albums chart. Samo naslovni singl albuma se je uvrstil med najbolj\xc5\xa1ih \xc5\xa1tirideset pesmi na lestvici Country singles chart. Drugi izdani singl v albumu,\xc2\xa0\xc2\xbbDeja Blue\xc2\xab, je dosegel \xc5\xa1estin\xc5\xa1estdeseto mesto na tej lestvici, zadnja pesem z albuma,\xc2\xa0\xc2\xbbOne Last Thrill\xc2\xab, pa se na lestvico sploh ni uvrstila._NEWLINE_Album je dobil samo zlato certifikacijo v Zdru\xc5\xbeenih dr\xc5\xbeavah Amerike. Preden je Billy Ray Cyrus za\xc4\x8del s snemanjem svojega naslednjega glasbenega albuma, je zamenjal zalo\xc5\xbebo in pogodbo podpisal z zalo\xc5\xbebo Mercury Nashville._NEWLINE_Njegov kriti\xc4\x8dno najmanj odobravan glasbeni album je bil album iz leta 1996, Trail of Tears, ki ga je izdal z zalo\xc5\xbebo Mercury Records. Takoj po izzidu je dosegel dvajseto mesto na lestvici Country chart. Samo dve pesmi sta se predvajali na radiju, kljub temu pa se noben izmed singlov na albumu ni uvrstil med najbolj\xc5\xa1ih \xc5\xa1estdeset pesmi na kateri koli lestvici. Glavni singl v albumu,\xc2\xa0\xc2\xbbThree Little Words\xc2\xab, je dosegel le devetin\xc5\xa1estdeseto in kasneje petin\xc5\xa1estdeseto mesto. Album ni dobil nobene certifikacije in po \xc5\xa1tirih tednih od izzida se ni uvrstil na nobeno lestvico ve\xc4\x8d._NEWLINE_Zalo\xc5\xbeba Mercury Nashville je album Shot Full of Love leta 1998. Album je postal njegov najmanj uspe\xc5\xa1en album, saj je dosegel samo dvaintrideseto mesto. Prvi singl v albumu,\xc2\xa0\xc2\xbbUnder the Hood\xc2\xab, se ni uvrstil na nobeno lestvico, singl\xc2\xa0\xc2\xbbTime for Letting Go\xc2\xab\xc2\xa0je dosegel sedemdeseto, pesem\xc2\xa0\xc2\xbbBusy Man\xc2\xab\xc2\xa0tretje in pesem\xc2\xa0\xc2\xbbI Give My Heart to You\xc2\xab\xc2\xa0enain\xc5\xa1tirideseto mesto. Po tem, ko se nobeden izmed singlov ni uvrstil na nobeno lestvico ve\xc4\x8d, je Billy Ray Cyrus zapustil zalo\xc5\xbebo Mercury Nashville in leta 1999 podpisal pogodbo z zalo\xc5\xbebo Monument Records._NEWLINE_Njegov prvi glasbeni album, nastal v sodelovanju z zalo\xc5\xbebo Monument Records, je bil album Southern Rain, ki je iz\xc5\xa1el leta 2000. Dosegel je trinajsto mesto na lestvici Country albums chart in stodrugo mesto na lestvici Billboard 200. Pet singlov je iz\xc5\xa1lo in vseh pet se je uvrstilo na razne lestvice. Glavni singl albuma,\xc2\xa0\xc2\xbbYou Won\'t Be Lonely Now\xc2\xab, se je uvrstil najvi\xc5\xa1je od vseh, saj je dosegel sedemnajsto mesto. Ostali uspe\xc5\xa1nej\xc5\xa1i singli so bili\xc2\xa0\xc2\xbbWe the People\xc2\xab\xc2\xa0(\xc5\xa1estdeseto mesto),\xc2\xa0\xc2\xbbBurn Down the Trailer Park\xc2\xab\xc2\xa0(triin\xc5\xa1tirideseto mesto),\xc2\xa0\xc2\xbbCrazy \'Bout You Baby\xc2\xab\xc2\xa0(oseminpetdeseto mesto) in naslovna pesem (petin\xc5\xa1tirideseto mesto).\n_START_SECTION_\nPremik h kr\xc5\xa1\xc4\x8danski glasbi\n_START_PARAGRAPH_\nPo tem, ko se noben singl z albuma Southern Rain ni urvstil na nobeno lestvico ve\xc4\x8d, je Billy Ray Cyrus posnel dva kr\xc5\xa1\xc4\x8danska albuma. Oba albuma, Time Flies in The Other Side, sta iz\xc5\xa1la leta 2003. Prvi album je pristal na \xc5\xa1estinpetdesetem mestu na lestvici Country album charts. Vseboval je tri single,\xc2\xa0\xc2\xbbBread Alone\xc2\xab,\xc2\xa0\xc2\xbbWhat Else Is There\xc2\xab\xc2\xa0in\xc2\xa0\xc2\xbbBack to Memphis\xc2\xab, vendar se je samo singl\xc2\xa0\xc2\xbbBack to Memphis\xc2\xab\xc2\xa0uvrstil na \xc5\xa1estdeseto mesto._NEWLINE_Drugi kr\xc5\xa1\xc4\x8danski album, The Other Side, je Billy Ray Cyrus posnel med snemanjem PAX-ove televizijske serije Doc. Dosegel je peto mesto na lestvici Top Christian Albums, osemnajsto na lestvici Top Country Albums in stoenaintrideseto mesto na lestvici Billboard 200. Tudi ta album je izdal tri single, pesem\xc2\xa0\xc2\xbbFace of God\xc2\xab\xc2\xa0se je uvrstila na \xc5\xa1tiriinpetdeseto, pesem\xc2\xa0\xc2\xbbThe Other Side\xc2\xab\xc2\xa0pa na petin\xc5\xa1tirideseto mesto, med tem ko se tretji singl,\xc2\xa0\xc2\xbbAlways Sixteen\xc2\xab, sploh ni uvrstil na nobeno lestvico.\n_START_SECTION_\nDisney Entertainment\n_START_PARAGRAPH_\nGlasbeni album Wanna Be Your Joe je bil prvi country album Billyja Rayja Cyrusa od leta 2000, ko je izdal album Southern Rain. Album je posnel v sodelovanju z zalo\xc5\xbebo New Door/UMe Records. Izdan je bil med tem, ko je Billy Ray Cyrus snemal televizijsko serijo Hannah Montana. Wanna Be Your Joe je dosegel \xc5\xa1tiriindvajseto mesto na lestvici Country charts in stotrinajsto mesto na lestvici pesmi vseh zvrsti. Album se je prodajal dobro, vendar noben izmed singlov, ki jih je izdal, ni postal velika uspe\xc5\xa1nica. Naslovna pesem je iz\xc5\xa1la prva, tej pa je sledil singl\xc2\xa0\xc2\xbbI Want My Mullet Back\xc2\xab, oba pa sta bila ignorirana s strani country radija. Kljub temu, da pesem\xc2\xa0\xc2\xbbStand\xc2\xab\xc2\xa0ni iz\xc5\xa1la kot singl, je zanjo posnel videospot, v katerem je igrala tudi njegova h\xc4\x8derka Miley Cyrus._NEWLINE_Tudi leta 2006 se je Billy Ray Cyrus pojavil skupaj z metal-rock glasbeno skupino Metal Skool (zdaj Steel Panther), ter nastopil s pesmijo\xc2\xa0\xc2\xbbRebel Yell\xc2\xab\xc2\xa0Billyja Idola in lastno pesmijo\xc2\xa0\xc2\xbbI Want My Mullet Back\xc2\xab, z albuma Wanna Be Your Joe._NEWLINE_Zapel je tudi\xc2\xa0\xc2\xbbThe Star Spangled Banner\xc2\xab\xc2\xa0pri 5. igri iger World Series iz leta 2006 v St. Louisu, Missouri.\n_START_SECTION_\nPonovni vzpon kariere\n_START_PARAGRAPH_\nV sredini leta 2007 je Billy Ray Cyrus igral v \xc4\x8detrti sezoni televizijske serije Dancing with the Stars. Njegova partnerka je bila Karina Smirnoff. Ko se je serija za\xc4\x8dela predvajati, je bil Billy Ray Cyrus ob\xc4\x8dinstvu najbolj simpati\xc4\x8den izmed vseh tekmovalcev. Cyrus in Smirnoffova sta v seriji dosegla peto mesto._NEWLINE_Po uspe\xc5\xa1nosti Dancing with the Stars in Hannah Montana se je njegova zalo\xc5\xbeba odlo\xc4\x8dila, da bo njegov naslednji album izdala mesec prezgodaj. Album Home at Last je iz\xc5\xa1el julija leta 2007 v sodelovanju z zalo\xc5\xbebo Walt Disney Records. Dosegel je tretje mesto na lestvici Country charts, kar ga je naredilo za prvi album Billyja Rayja Cyrusa po albumu It Won\'t Be the Last iz leta 1993, ki je pristal na prvem mestu, da se je uvrstil med prvih pet pesmi na tej lestvici. Album se je ob za\xc4\x8detku izzida prodajal zelo dobro, vendar ni prejel nobene certifikacije. Singl\xc2\xa0\xc2\xbbReady, Set, Don\'t Go\xc2\xab\xc2\xa0je v originalu iz\xc5\xa1el kot samostojna pesem. Samostojna verzija je dosegla triintrideseto mesto na lestvici Hot Country Songs._NEWLINE_V oktobru leta 2007 sta Billy Ray Cyrus in njegova h\xc4\x8di Miley Cyrus nastopila z duet verzijo pesmi\xc2\xa0\xc2\xbbReady, Set, Don\'t Go\xc2\xab\xc2\xa0na Dancing with the Stars. Ta verzija je dosegla sedemindvajseto mesto na lestvici Country charts, kasneje leta 2008 pa se je povzpela na \xc4\x8detrto; to je bil prvi singl Billyja Rayja Cyrusa od singla\xc2\xa0\xc2\xbbBusy Man\xc2\xab\xc2\xa0iz leta 1999, ki se je uvrstil med prvih pet, pravtako pa tudi prvi singl Miley Cyrus, ki se je uvrstil med prvih pet na lestvici Billboard chart._NEWLINE_Billy Ray Cyrus je bil del Disneyjeve zbirke Country Sings Disney iz leta 2008. Dve izmed njegovih pesmi in sicer pesem\xc2\xa0\xc2\xbbReady, Set, Don\'t Go\xc2\xab\xc2\xa0ter pesem, ki jo je napisala Sheryl Crow,\xc2\xa0\xc2\xbbReal Gone\xc2\xab, sta se pojavili v albumu. Za njegovo verzijo pesmi\xc2\xa0\xc2\xbbReal Gone\xc2\xab\xc2\xa0so posneli tudi videospot, ki se je predvajal na kanalih CMT in GAC, pesem sama pa se je pojavila tudi v albumu Back to Tennessee.\n_START_SECTION_\nNova zalo\xc5\xbeba in ponoven uspeh na lestvicah\n_START_PARAGRAPH_\nPozno leta 2008 je njegova spletna stran potrdila, da bo njegov naslednji glasbeni album iz\xc5\xa1el ob koncu leta v sodelovanju z zalo\xc5\xbebo Lyric Street Records in da bo nosil naslov Back to Tennessee. Album naj bi originalno iz\xc5\xa1el 21. oktobra 2008, vendar so izzid prestavili na 18. november tistega leta. Ko album ni iz\xc5\xa1el, je bilo potrjeno, da bo iz\xc5\xa1el 13. januarja 2009. Prvi singl z albuma,\xc2\xa0\xc2\xbbSomebody Said a Prayer\xc2\xab, je dosegel triinpetdeseto mesto na avgusta 2008 in se kasneje, v novembru tistega leta, povzpel na triintrideseto. 14. marca 2009 je naslovna pesem v albumu pristala na devetinpetdesetem mestu, mesec pozneje, natan\xc4\x8dneje 7. aprila 2009, pa je iz\xc5\xa1el album Back to Tennessee. Pesem je po enajstih tednih zasedla \xc5\xa1e sedemin\xc5\xa1tirideseto mesto. Tretji singl,\xc2\xa0\xc2\xbbA Good Day\xc2\xab, je pristal na \xc5\xa1estdesetem mestu 5. septembra leta 2009._NEWLINE_V prvem tednu od izzida je bil ta album manj uspe\xc5\xa1en, kot Home at Last. Dosegel je le trinajsto mesto in prodal samo 14.000 kopij izvoda v prvem tednu od izzida. Izzid albuma je sovpadel z izzidom filma Hannah Montana: The Movie. Pesem\xc2\xa0\xc2\xbbBack to Tennessee\xc2\xab\xc2\xa0je bila tudi ena izmed soundtrackov v filmu, tako kot njegov duet z Miley Cyrus, naslovljen kot\xc2\xa0\xc2\xbbButterfly Fly Away\xc2\xab. Kasneje je pesem dosegla \xc5\xa1estinpetdeseto mesto na lestvici Billboard Hot 100 in petdeseto na lestvici Canadian Hot 100._NEWLINE_12. novembra 2008 sta Billy Ray in Miley Cyrus nastopala pred podelitvijo naslova za\xc2\xa0\xc2\xbbPesem leta\xc2\xab\xc2\xa0na 42. podelitvi nagrad Country Music Association Awards. Za tem sta oba nastopila \xc5\xa1e v oddaji Good Morning America. V decembru leta 2008 se je Billy Ray Cyrus pojavil v videospotu za pesem glasbene skupine Metro Station, imenovane\xc2\xa0\xc2\xbbSeventeen Forever\xc2\xab._NEWLINE_Kmalu po uspe\xc5\xa1nem nastopu na raznih lestvicah tretjega singla z njegovega albuma Back to Tennessee,\xc2\xa0\xc2\xbbA Good Day\xc2\xab, je Billy Ray Cyrus po komaj enem albumu prenehal s sodelovanjem z zalo\xc5\xbebo Lyric Street Records._NEWLINE_Billy Ray Cyrus, Phil Vassar, Jeffrey Steele in John Waite so zgodaj leta 2009 zasnovali novo glasbeno skupino, imenovano Brother Clyde. Preko Twitterja je Billy Ray Cyrus potrdil obstoj skupine in dejal, da so pravkar posneli prvi skupni singl z njihovega novega albuma, imenovan Lately._NEWLINE_30. junija 2010 je Billy Ray Cyrus preko Facebooka objavil informacije o alternativni-rock glasbeni skupini, imenovani Brother Clyde, katere \xc4\x8dlani so Samantha Maloney, Jamie Miller, Dan Knight in Dave Henning. Dejal je tudi, da bo njen singl\xc2\xa0\xc2\xbbLately\xc2\xab\xc2\xa0preko iTunesa na voljo 10. avgusta 2010. Glasbena skupina Brother Clyde ima tudi svojo stran na MySpaceu._NEWLINE_Po projektu Brother Clyde se je Billy Ray Cyrus vrnil k country glasbi z glasbenim albumom, imenovanim American, ki ga je produciral Buddy Cannon in vklju\xc4\x8duje duet z Williejem Nelsonom. Album bo iz\xc5\xa1el novembra tega leta.\n_START_SECTION_\nIgralska kariera\n_START_PARAGRAPH_\nBilly Ray Cyrus je leta 1999 igral v neodvisnem filmu Radical Jack. Imel je tudi manj\xc5\xa1o vlogo v filmu Davida Lyncha iz leta 2001, Mulholland Drive, kjer je igral Genea, \xc4\x8distilca bazenov, ki je imel afero z \xc5\xbeeno Adama Kesherja (Justin Theroux). Od leta 2001 do leta 2004 je Billy Ray Cyrus igral glavno vlogo v PAX-ovi (zdaj ION Television) komi\xc4\x8dno-dramati\xc4\x8dni televizijski seriji Doc, ki je postala najbolje ocenjena televizijska serija tega kanala. Svojo kariero je raz\xc5\xa1iril tudi v gledali\xc5\xa1\xc4\x8de in sicer s pojavom v muzikalu Annie Get Your Gun v Torontu, Kanada, kjer je imel vlogo Franka Butlerja._NEWLINE_Njegovi televizijski pojavi vklju\xc4\x8dujejo serije Varu\xc5\xa1ka, Diagnoza umor, Love Boat, The Next Wave in TNN-jevo televizijsko serijo 18 Wheels Of Justice. Leta 2004 je gostovalno igral Dukea, voznika limuzine, v epizodi "The Power of Love" kanadske najstni\xc5\xa1ke drame Degrassi: The Next Generation. Billy Ray Cyrus je bil predmet mnogih pogovorov v raznih pogovornih televizijskih oddajah zaradi svojega naglega vzpona k slavi in svoje kariere. O tem govorijo ABC-jeva dokumentarna filma Billy Ray Cyrus: Dreams Come True in Billy Ray Cyrus: A Year on the Road, ekskluziv za VH1, I Give My Heart To You in The Life and Times of Billy Ray Cyrus. Pozno leta 2005 sta Billy Ray Cyrus in njegova h\xc4\x8derka Miley Cyrus za\xc4\x8dela s snemanjem Disney Channelove televizijske serije Hannah Montana, ki se je na Disney Channelu prvi\xc4\x8d predvajala 24. marca 2004. Serijo snemata \xc5\xa1e danes._NEWLINE_Billy Ray Cyrus je igral tudi v filmu Jackieja Chana, The Spy Next Door. Snemali so ga v Albuquerqueu, Nova Mehika, iz\xc5\xa1el pa je januarja leta 2010._NEWLINE_Billy Ray Cyrus je \xc4\x8dlan svetovalnega odbora organizacije Parents Television Council.\n_START_SECTION_\nZakon in otroci\n_START_PARAGRAPH_\nOd leta 1986 do leta 1991 je bil Billy Ray Cyrus poro\xc4\x8den s Cindy Smith, s katero je napisal pesmi\xc2\xa0\xc2\xbbWher\'m I Gonna Live?\xc2\xab\xc2\xa0in\xc2\xa0\xc2\xbbSome Gave All\xc2\xab, ki sta bili obe izdani na njegovem albumu Some Gave All iz leta 1992._NEWLINE_28. decembra 1992 se je poro\xc4\x8dil z Leticio\xc2\xa0\xc2\xbbTish\xc2\xab\xc2\xa0Finley. Skupaj imata tri otroke, h\xc4\x8derki Miley Ray (rojena kot Destiny Hope) in Noah Lindsey ter sina Braisona Chancea. Posvojil je tudi otroka iz prej\xc5\xa1njega zakona Tish Finley, njenega sina Tracea (rojen 1989) (pevec/kitarist glasbene skupine Metro Station) in njeno h\xc4\x8der Brandi (rojena 1987), sam pa ima tudi sina iz razmerja s Kristin Luckey, Christopherja Codyja (rojen 1992). Billy Ray Cyrus je Tracea in Brandi posvojil, ko sta bila slednja \xc5\xa1e majhna otroka._NEWLINE_V intervjuju za ABC News: Primetime, je Billy Ray Cyrus povedal, da sta bila njegova h\xc4\x8di Miley (ki jo ima s Tish Finley) in njegov sin Christopher (ki ga ima s Kristin Luckey) oba rojena leta 1992, v \xc4\x8dasu, ko je bil sam neporo\xc4\x8den in da se je z Tish Finley poro\xc4\x8dil skrivno 28. decembra 1992._NEWLINE_Z dru\xc5\xbeino je \xc5\xbeivel na 500 arov veliki kmetiji v Thompson\'s Stationu, zunaj Nashvillea, Tennessee, preden se je preselil v Los Angeles, Kalifornija, da bi snemal televizijsko serijo Hannah Montana. Njegova h\xc4\x8di, Brandi, je imela v tej seriji (Hannah Montana) manj\xc5\xa1o vlogo\xc2\xa0\xc2\xbbkostumografinje #1\xc2\xab\xc2\xa0v epizodi\xc2\xa0\xc2\xbbYet Another Side of Me\xc2\xab.'